Фестивалыр и кIэм ноблагъэ
МахуиплIкIэ Налшык къалэм щызэхэта «Фестиваль платформ» щэнхабзэ фестивалыр и кIэм нэблэгъащ. Ар къызэригъэпэщащ къалэм зегъэужьынымкIэ «Платформа» институтым, Налшык къалэ администрацэмрэ ITV Group гупымрэ и дэIэпыкъуэгъуу.
Математик Савватеев Алексей и «Волшебная школьная геометрия» лекцэмкIэ фестивалыр къызэIуихащ. «Зимняя платформа» Iуэхум хыхьэу, къалэм щыпсэухэмрэ абы и хьэщIэхэмрэ екIуэлIэну икIи Кавказ Ищхъэрэм и иджырей гъуазджэмрэ лъэпкъхэм я щхьэхуэныгъэхэмрэ щытепсэлъыхьыну Iэмал яIащ Кавказым иджырей гъуазджэмкIэ и фондым и президент Астемыр Заирэрэ художник Чыгъэду Закрэ я лекцэ гъэщIэгъуэнхэм.
Зэхуэсахэр Кавказ Ищхъэрэм нэгъуэщIынэкIэ иригъэплъыжы-ну икIи зэрыс щIыналъэр нэхъыфIу яригъэлъагъуну къехъулIащ Тарабринэ Иринэ игъэлъэгъуа «Сев Кав Ван Лав» и фильмым. Фестивалым и хьэщIэхэм Iэмал яIащ «В поисках идентичности» арт-зэхуэсым хыхьэу къызэрагъэпэща гъэлъэгъуэныгъэхэм зыщаплъыхьыну.
ЗэIущIэр зэхуащIыжащ «Городская идентичность, Кизиловка» уоркшопымкIэ. Архитекторхэу Пановэ Алёнэрэ ГъукIэлI Муратрэ я гъусэу налшыкдэсхэм къагъэлъэгъуащ Кизиловкэ зэрыдэкI гъуэгум и Iуэху зэIумыбзхэм, абы зэрызрагъэужьыну, зэрырагъэфIэкIуэну щIыкIэхэм.
БЖЬЫХЬЭЛI Розэ.
